寄賀魏彦成郎中
作者：王庭珪
朝代：宋

paragraphs: 扶桑日出天開關，江南太守初賜環。
鴛行舊班三尺脚，踏他龍尾回天顔。
是日奏對驚衆目，措國不動安如山。
爲郎畫省非常調，民曹金穀徒煩要。
江淮久鬰鸞鳳姿，一飛宜上青雲表。
政使垂紳坐廟堂，南北封疆談笑了。
君不見河南魏弱翁，治行聲聞九天上，漢室中興拜丞相。